Diari Oficial de la Generalitat Valenciana


Sumari del DOGV 4273, del 18-06-2002 (2002/6403)

RESOLUCIÓ de 10 de juny de 2002, de la Direcció General de la Funció Pública, per la qual es convoca el concurs de mèrits núm. 58/2002, per a la provisió de llocs de treball de naturalesa funcionarial, sector administració general, grup C/D, caps de negociat, de la Conselleria d'Economia, Hisenda i Ocupació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4273

Data del DOGV
:   18-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/6403


Data del document
:   10-06-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Conselleria Economia, Hisenda i Ocupació
    * Castelló de la Plana
    * Alacant
    * València
    * concurs administratiu
    * professió administrativa
    * administració regional

RESOLUCIÓ de 10 de juny de 2002, de la Direcció General de la Funció Pública, per la qual es convoca el concurs de mèrits núm. 58/2002, per a la provisió de llocs de treball de naturalesa funcionarial, sector administració general, grup C/D, caps de negociat, de la Conselleria d'Economia, Hisenda i Ocupació. [2002/X6403]
  
Actualment hi ha en l'administració del Govern Valencià determinats llocs de treball de naturalesa funcionarial, sector administració general, grup C/D, caps de negociat, de la Conselleria d'Economia, Hisenda i Ocupació, de provisió per concurs, inclosos en les relacions de llocs de treball vigents, aprovades per Resolució de la Direcció General de la Funció Pública de 28 de gener de 2002 (DOGV núm. 4181, d'1.02.2002), que són vacants o proveïts de forma provisional.
  
Per tant, han de ser objecte de concurs per a la provisió ordinària i amb caràcter de destinació definitiva entre funcionaris que reunisquen els requisits exigits i obtinguen la puntuació necessària.
  
Esta resolució és dictada de conformitat amb el que disposa l'article 20 i concordants del text refós de la vigent Llei de la Funció Pública Valenciana; amb els articles 19 a 25 del Reglament de Selecció, Provisió de Llocs de Treball i Carrera Administrativa, aprovat per Decret 33/1999, de 9 de març, del Govern Valencià, i en l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball; salvaguardat allò que ha acordat la interlocutòria de 26 de juliol de 2000, de la Sala Contenciosa Administrativa, Secció Segona, del Tribunal Superior de Justícia de la Comunitat Valenciana, respecte a la suspensió dels articles 5.C.2, 6.C.2 i 7.C.2 de la citada Orde, en els termes que la interlocutòria establix.
  
En conseqüència, fent ús de les facultats que li conferix l'apartat 3 de l'article 18 del Reglament aprovat pel Decret 33/1999, esta Direcció General resol:
  
Primer
  
Conforme amb el que preveu l'article 20.1.a) del text refós de la Llei de la Funció Pública Valenciana, es convoca concurs per a la provisió dels llocs de treball de naturalesa funcionarial, sector administració general, grup C/D, caps de negociat, de la Conselleria d'Economia, Hisenda i Ocupació, relacionats en l'annex II d'esta resolució. El concurs es desplegarà d'acord amb les bases següents:
  
Primera. Participants
  
1. Els qui concursen han d'estar en possessió dels requisits exigits en la classificació dels llocs de treball que sol·liciten. La participació en el concurs pot tindre caràcter voluntari o forçós:
  
A) Poden participar amb caràcter voluntari:
  
Els funcionaris de carrera dels grups C i D, sector administració general, de l'administració del Govern Valencià i de les corporacions locals de la Comunitat Valenciana, que hagen estat seleccionats pel sistema previst en l'article 10.1 del text refós de la Llei de la Funció Pública Valenciana.
  
El personal amb destinació definitiva haurà d'haver romàs un mínim de dos anys en el seu lloc de treball, excepte en els supòsits assenyalats en l'apartat 6 de l'article 20 de la Llei de Funció Pública Valenciana.
  
El personal en excedència voluntària per interés particular, haurà d'haver romàs un mínim de dos anys en tal situació, d'acord amb el que disposa l'apartat 1.B) de l'article 37 de la Llei de Funció Pública Valenciana.
  
B) Participaran amb caràcter forçós.
  
1) Els funcionaris de carrera dels grups C i D, sector administració general, de l'administració del Govern Valencià en situació d'excedència forçosa, i també els suspesos que hagen complit el període de suspensió.
  
2) Els funcionaris de carrera de l'administració del Govern Valencià dels mateixos grups i sector a què es referix l'apartat anterior, i que estiguen adscrits amb destinació provisional a algun dels llocs convocats en esta resolució. En el cas que este personal no obtinga cap lloc en la present convocatòria, i es proveïsca en el concurs el lloc al qual estiga adscrit, quedarà sense destinació i a disposició de la Sotssecretaria o de la Secretaria General de la Conselleria en què prestava servicis, conforme amb l'article 52.2 de la Llei de la Funció Pública Valenciana.
  
2. Tot el personal a què fa referència l'anterior apartat B) que no prenga part en el present concurs, serà declarat en la situació d'excedència voluntària.
  
Segona. Presentació de sol·licituds
  
El termini de presentació de sol·licituds, que es facilitaran en les oficines públiques relacionades en l'annex I, s'iniciarà al sendemà de la publicació de la convocatòria en el Diari Oficial de la Generalitat Valenciana i finalitzarà el 30 d'agost de 2002. Les sol·licituds es presentaran en el Registre General de Documents de la Conselleria de Justícia i Administracions Públiques, c/ Historiador Chabàs núm. 2, 46725 València, en els registres corresponents dels servicis centrals i territorials de les distintes conselleries o en les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per tractar-se d'un document el qual serà posteriorment objecte de tractament informatitzat, no ha de grapar-se la sol·licitud de participació ni la sol·licitud de destinacions. Igualment, per tal d'evitar qualsevol error invalidant, quan s'emplene la sol·licitud de participació hauran d'observar-se amb el rigor degut les instruccions que hi figuren al dors, ja que el fet d'emplenar les dades de manera incorrecta podria motivar l'adjudicació d'una destinació no volguda. En tot cas, en esta convocatòria concreta en l'apartat H) de la sol·licitud de participació es marcarà necessàriament la casella corresponent al ?no?.
  
A la sol·licitud s'adjuntarà la documentació justificativa dels mèrits que s'al·leguen, si no consten en el Registre de Personal de la Direcció General de Funció Pública. En el cas que els mèrits al·legats ja consten en el registre esmentat, només caldrà citar-los en la sol·licitud, sense aportar els documents corresponents.
  
Igualment, s'adjuntarà una memòria per a cadascun dels llocs sol·licitats, el contingut de la qual haurà d'adaptar-se al que disposa l'article 5, apartat D, de l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits, i amb allò que s'indica en la base quarta d'esta convocatòria.
  
Tercera. Llocs de treball a sol·licitar
  
A) Els qui participen amb caràcter voluntari podran sol·licitar, per orde de preferència, els llocs de treball relacionats en l'annex II per als quals acomplisquen els requisits exigits.
  
B) Els qui participen amb caràcter obligatori citats en la base primera apartat B.1 hauran de sol·licitar, per orde de preferència, tots els llocs de treball relacionats en l'annex II, per als quals s'acomplisquen els requisits exigits.
  
C) Els qui participen amb caràcter obligatori citats en la base primera apartat B.2 hauran de sol·licitar, com a mínim, el lloc de treball que ocupen, conforme amb el que disposa l'article 45.3 de la Llei de la Funció Pública Valenciana.
  
Quarta. Barem de mèrits
  
1. De conformitat amb el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, així com amb el que va acordar la Sala Contenciosa Administrativa, Secció Segona, del Tribunal Superior de Justícia de la Comunitat Valenciana, en la Interlocutòria de 26 de juliol de 2000, per la qual se suspenen els articles 5.C.2, 6.C.2 i 7.C.2 de l'esmentada Orde, la valoració dels mèrits dels concursants es realitzarà d'acord amb el que s'establix en la present base:
  
A) Antiguitat i grau:
  
1) Antiguitat: es valorarà a raó de 0,05 punts per cada mes complet de servicis en actiu en les distintes administracions públiques, fins a un màxim de 9 punts. A l'efecte, també es computaran els servicis reconeguts a l'empara del que disposa la Llei 70/1978, de 26 de desembre, de reconeixement dels servicis previs en l'administració Pública.
  
2) Grau: el grau personal consolidat pels aspirants es valorarà en la forma següent:
  
a) Grau consolidat inferior al del lloc sol·licitat: 1 punt.
  
b) Grau consolidat igual o superior al del lloc sol·licitat: 2 punts.
  
La puntuació màxima possible a obtindre en el present apartat A serà, en conseqüència, d'11 punts.
  
B) Formació:
  
1) Titulació acadèmica:
  
Per qualsevol títol acadèmic de nivell igual o superior a l'exigit per a l'exercici del lloc de treball a proveir, amb exclusió del que siga necessari per a l'accés al lloc: 1,5 punts per títol, fins a un màxim de 3 punts. Només serà puntuat el títol o títols de major nivell, i s'entenen compreses aquelles altres titulacions necessàriament prèvies per a l'obtenció del nivell superior. En el cas que el lloc estiga adscrit a dos grups de titulació, es considera com a exigida la titulació corresponent al grup superior.
  
2) Cursos de formació i perfeccionament:
  
Es valoraran els cursos de formació i perfeccionament de duració igual o superior a 15 hores que hagen estat cursats o impartits per la persona interessada i que hagen estat convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:
  
a) De 100 o més hores: 2,00 punts
  
b) De 75 o més hores: 1,50 punts
  
c) De 50 o més hores: 1,00 punts
  
d) De 25 o més hores: 0,50 punts
  
e) De 15 o més hores: 0,20 punts
  
En cap cas no es puntuaran en el present subapartat ni en l'anterior els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del Centre, ni els cursos derivats dels processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Igualment, i en el supòsit de cursos impartits, es valoraran per una única vegada, i no seran susceptibles de valoració les edicions successives d'un mateix curs.
  
3) Valencià:
  
El coneixement de valencià es valorarà fins a un màxim de 3 punts amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements de Valencià d'acord amb l'escala següent:
  
a) Coneixement oral: 0,75 punts.
  
b) Grau elemental: 1 punt.
  
c) Grau mitjà: 2 punts.
  
d) Grau superior: 3 punts.
  
La valoració del coneixement de valencià s'efectuarà puntuant exclusivament el nivell més alt obtingut, sempre que no constituïsca un requisit del lloc degudament establit en la classificació i, en este últim cas, es valorarà exclusivament la possessió del major nivell del requerit, a raó d'un punt per cada nivell que excedisca de l'exigit en la classificació.
  
4) Idiomes comunitaris:
  
Fins a un màxim de 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents al títol oficial universitari.
  
La puntuació màxima possible a obtindre en el present apartat B) serà, en conseqüència, d'11 punts.
  
C) Mèrits específics: experiència
  
1. Es valorarà l'experiència en l'exercici com a titular de llocs amb nivell de responsabilitat igual o superior a la dels llocs convocats, a raó de 0,10 punts per mes complet de servicis.
  
A l'efecte exclusiu d'esta convocatòria, s'entendran compresos en el present apartat els llocs, qualsevol que siga la seua denominació, que entre les seues funcions incloguen les pròpies de direcció, i tinguen assignat un complement de destinació de nivell igual o superior a la dels llocs convocats.
  
La puntuació màxima possible a obtindre en el present apartat C) serà de 3 punts.
  
D) Entrevista:
  
El resultat de l'entrevista es valorarà amb un màxim de 3 punts, i versarà sobre el contingut d'una memòria elaborada d'acord amb el que indica l'article 6t) apartat D) de l'Orde de 20 de gener de 2000, per la qual s'aproven els barems generals d'aplicació als concursos de mèrits i l'extensió màxima dels quals no podrà excedir de 5 folis. Les funcions assignades a cada lloc de treball d'acord amb la seua classificació, es recullen en l'annex III d'esta convocatòria.
  
2. La puntuació màxima possible a obtindre per tots els apartats serà de 28 punts.
  
3. En cas d'empat s'adjudicarà el lloc al concursant que haja obtingut major puntuació en l'apartat de formació; si la dita puntuació fora també igual, es considerarà l'obtinguda per antiguitat i grau; i finalment els mèrits específics. En cas de persistir l'empat, s'adjudicarà per sorteig.
  
Cinquena. Puntuació mínima
  
Per a obtindre l'adjudicació d'un dels llocs cal aconseguir un mínim de 2'5 punts.
  
Sisena. Valoració de mèrits
  
Únicament es tindran en compte els mèrits al·legats i que s'hagen obtingut abans d'acabar el termini de presentació de sol·licituds per a participar en este concurs.
  
Els mèrits es valoraran per una Comissió de Valoració, la composició de la qual s'indica en l'apartat segon de la present Resolució.
  
Setena. Adjudicació de destinacions
  
L'adjudicació de destinacions es farà segons l'orde de la puntuació que s'haja obtingut per aplicació del barem assenyalat en la base quarta, sense perjuí del que disposa l'art. 45.1, segon paràgraf, del text refós de la Llei de la Funció Pública Valenciana.
  
La Comissió de Valoració, immediatament abans de redactar la proposta de resolució, farà saber a les persones interessades les puntuacions assignades en les distintes fases de valoració del concurs, i també dels llocs adjudicats, mitjançant la publicació en el tauler d'anuncis dels servicis centrals de la Conselleria de Justícia i Administracions Públiques en el carrer Miquelet núm. 5, de València, així com en els taulers d'anuncis de les direccions territorials de la Conselleria a Alacant (c/ Doctor Gadea núm. 10, 2a) i a Castelló (c/ Major núm. 78).
  
En l'anunci corresponent es concedirà un termini de 10 dies hàbils, a comptar des del sendemà de l'exposició, perquè les persones interessades puguen al·legar i, si és procedent, justificar el que estimen pertinent davant de la Comissió de Valoració.
  
Una vegada redactada per la Comissió de Valoració la proposta de resolució, amb les al·legacions i justificacions presentades, tant les estimades com les desestimades, s'elevarà a la Direcció General de la Funció Pública.
  
Huitena. Resolució del concurs
  
El present concurs el resoldrà la Direcció General de Funció Pública de la Conselleria de Justícia i Administracions Públiques en un termini no superior a 6 mesos, comptats des del sendemà de la data d'acabament del termini de presentació d'instàncies.
  
Novena. Desistiment, renúncia i sol·licitud condicionada
  
1) Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs; sense perjuí del que s'indica en l'apartat 3 d'esta mateixa base.
  
2) Renúncia: no tindrà cap efecte la renúncia de la destinació adjudicada en este concurs, llevat que amb anterioritat a l'acabament del termini de presa de possessió, excloses les pròrrogues que eventualment s'acorden, les persones interessades obtinguen una altra destinació per resolució d'una altra convocatòria concurrent, tant de concurs com de lliure designació, en este cas podran optar per una de les destinacions adjudicades, mitjançant escrit dirigit a la Direcció General de la Funció Pública, dins del termini de presa de possessió i s'entendrà que renuncia a la resta de llocs adjudicats, per als quals serà designat el candidat següent per orde de puntuació.
  
A l'efecte, s'entén per convocatòries concurrents les que en la data d'acabament del termini de presentació d'instàncies d'alguna d'elles, no s'haja publicat la resolució d'una altra.
  
3) Sol·licitud condicionada: d'acord amb el que preveu l'article 23.3) del Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Govern Valencià, per raons de convivència, la qual haurà de quedar acreditada en les actuacions, els qui participen en el concurs podran condicionar les seues respectives peticions de vacants per a determinat municipi al fet que també obtinguen destinació en este concurs i en el mateix municipi els concursants amb els quals convisquen. En el supòsit d'unions de fet, la convivència haurà d'acreditar-se mitjançant el certificat de la inscripció en el Registre d'Unions de Fet de la Comunitat Valenciana o en qualsevol altre Registre Oficial d'Unions de Fet.
  
La sol·licitud condicionada d'un o diversos llocs s'ha de formular necessàriament de manera expressa, en la instància de participació en el concurs, amb la identificació de la persona i municipi de destinació a què es condiciona la sol·licitud. Quan els sol·licitants no puguen obtindre destinació en el mateix municipi al qual hagen condicionat la seua petició, s'entendrà que desistixen, sense perjuí del que siga procedent respecte d'altres peticions de destinació que hagen pogut formular.
  
Deu. Cessament i presa de possessió
  
En la resolució del concurs s'indicarà el que siga procedent en relació amb els cessaments i les preses de possessió de llocs de treball que hagen de formalitzar-se com a conseqüència d'aquell.
  
Segon
  
La Comissió de Valoració del present concurs estarà composta pels membres següents:
  
Titulars:
  
Presidenta:
  
- Senyora Pilar Camps Pérez, cap de la Unitat de Fiscalització i Comptabilitat, Conselleria d'Economia, Hisenda i Ocupació.
  
Vocals:
  
- Senyora Encarna Martínez Santacruz, administrativa, Conselleria d'Economia, Hisenda i Ocupació.
  
- Senyor Manuel López Sánchez, cap de la Unitat de Depòsit, Estatuts i Contractació, Conselleria d'Economia, Hisenda i Ocupació.
  
- Senyor Antonio Pellicer Todoli, representant de la Direcció General de la Funció Pública.
  
- Senyor Vicente Ramos Caplliure, representant de la Direcció General de la Funció Pública.
  
- Un representant del sindicat CCOO.
  
- Un representant del sindicat UGT.
  
- Un representant del sindicat CEMSATSE.
  
- Un representant del sindicat CSIF.
  
- Un representant del sindicat STEPV-IV.
  
Vocal-secretari:
  
- Senyor Javier Leal Vidal, cap de negociat d'Incentius Econòmics, Conselleria d'Economia, Hisenda i Ocupació.
  
Suplents:
  
Presidenta:
  
- Senyora Mª Ángeles Teruel Pérez, cap de la Unitat de Tributs de Joc, Conselleria d'Economia, Hisenda i Ocupació.
  
Vocals:
  
- Senyora Nieves Ramos Guarner, cap de la Unitat de Contractació, Conselleria d'Economia, Hisenda i Ocupació.
  
- Senyor Miguel Ángel Manteca Gálvez, cap de la Unitat Fiscal i de Comptabilitat, Conselleria d'Economia, Hisenda i Ocupació.
  
- Senyora Rosa Mª Villar Martínez, representant de la Direcció General de la Funció Pública.
  
- Senyor Julián Delgado de la Marinas, representant de la Direcció General de la Funció Pública.
  
- Un representant del sindicat CCOO.
  
- Un representant del sindicat UGT.
  
- Un representant del sindicat CEMSATSE.
  
- Un representant del sindicat CSIF.
  
- Un representant del sindicat STEPV-IV.
  
Vocal-secretari:
  
- Senyor Dimas Izquierdo Culebras, cap de la Unitat de Gestió Tributària, Conselleria d'Economia, Hisenda i Ocupació.
  
La Comissió de Valoració podrà sol·licitar de la Direcció General de Funció Pública la designació d'experts que, en qualitat d'assessors, actuaran amb veu però sense vot.
  
El funcionament de la Comissió de Valoració s'ajustarà a allò que preveu el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat per Decret núm. 33/1999, de 9 de març, del Govern Valencià (DOGV núm. 3477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.
  
Tercer
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que ha dictat esta resolució, en el termini d'un mes a comptar des del sendemà de la seua publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos a comptar des del sendemà de la publicació de la present resolució.
  
València, 10 de juny de 2002.- El director general de la Funció Pública: José Joaquín Segarra Castillo.
  
ANNEX I
  
(Oficines públiques)
  
ALACANT
  
- Direcció Territorial de la Conselleria de Justícia i Administracions Públiques.
  
Avinguda Doctor Gadea núm. 10, 2n
  
03283 ALACANT
  
Telèfon PROP 96/593 40 00/35840
  
FAX 96/5935378
  
CASTELLÓ
  
- Direcció Territorial de la Conselleria de Justícia i Administracions Públiques.
  
Calle Major, núm. 78
  
12296 CASTELLÓ DE LA PLANA
  
Telèfon 964/35 82 37
  
Telèfon PROP 964/35 80 00
  
FAX 964/35 80 66
  
VALÈNCIA
  
- Registre General de la Conselleria de Justícia i Administracions Públiques.
  
Carrer Historiador Chabàs, núm. 2
  
46449 VALÈNCIA
  
Telèfon PROP 96/386 60 00
  
- Oficina PROP
  
c/ Miquelet núm. 5
  
46935 VALÈNCIA
  
Telèfon PROP 96/386 60 00
  
- En els registres corresponents dels servicis centrals de les distintes conselleries.
  
ANNEX III
  
Convocatòria 58/02 CONSELLERIA D'ECONOMIA, HISENDA I OCUPACIÓ
  
Funciones tipus dels llocs de treball objecte de la present convocatòria:
  
?Les descrites a continuació, o altres implícites en l'exercici de la direcció de la unitat, que requerisquen un nivell de coneixements i esforç semblants, en relació amb les matèries pròpies de la unitat:
  
- Seguiment i impuls de les tasques en els procediments administratius, per a executar les actuacions de tràmit.
  
- Preparació i suport de les actuacions, informes i resolucions de la unitat de nivell superior a la qual estiga adscrit.
  
- Programar, dirigir i supervisar l'activitat del negociat?.